Diari Oficial de la Generalitat Valenciana


Sumari del DOGV 5717, del 05-03-2008 (2008/2797)

RESOLUCIÓ de 26 de novembre de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual número 59 de Pla General d'Elda.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2797


Data del document
:   26-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 26 de novembre de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual número 59 de Pla General d'Elda. [2008/2797]  
Vist l'expedient relatiu a la modificació puntual núm. 59 del Pla general d'Elda, i de conformitat dels següents,  
Antecedents de fet  
Primer. El Projecte es va sotmetre a informació pública durant un mes mitjançant acord del Ple de l'Ajuntament del dia 13 de febrer de 2006, i l'anunci es va publicar en el Diari Oficial de la Comunitat Valenciana núm. 5231, de data 31 de març de 2006, i en el diari La Verdad, de 10 de març de 2006. Després del pertinent període d'exposició pública, en el qual no s'hi van presentar al'legacions, el projecte es va aprovar provisionalment pel mateix òrgan en data 29 de maig de 2006.  
Segon. La documentació està integrada per memòria informativa, memòria justificativa i plànols.   
Tercer. L'objecte de la modificació puntual afecta una illa de cases que es troba delimitada pels carrers Hilarión Eslava, José María Pemán, Poeta Zorrilla i plaça de los Trabajadores de la Industria, en la qual hi ha dos elements que provoquen disfuncionalitats per a aconseguir els objectius previstos en aquesta illa de cases pel pla general:  
- Hi ha una imprecisió i falta de continuïtat en les alineacions que han d'entroncar amb l'edifici limítrof.  
- No s'aconsegueix una alçària de cornisa única.  
A aquest efecte es proposen les actuacions següents:  
A. Fixar les alineacions dels carrers José María Pemán i Hilarión Eslava com a prolongació i en continuïtat amb les existents en l'edifici limítrof.  
B. Fixar l'alineació del c/ Zorrilla, i delimitar un ample total de vial concret.  
C. Assignar una alçària de cornisa única i assenyalar les plantes que s'han de construir.  
D. Assenyalar i delimitar els nous fons edificables i les reculades.  
E. Fixar un aprofitament sobre rasant de 7.784, 98 m²sostre, calculat en funció de l'atorgat pel planejament vigent que no podrà ser sobrepassat ni transferit de forma discontínua ni ser objecte de transferència d'aprofitament urbanístic.  
Quart. La Comissió Territorial d'Urbanisme d'Alacant, en sessió celebrada el dia 31 d'octubre de 2007, va acordar emetre informe favorable a la modificació núm. 59 Pla general del municipi d'Elda, i proposar al conseller de Medi Ambient, Aigua, Urbanisme i Habitatge l'aprovació definitiva d'aquesta.  
Fonaments jurídics  
Primer. El procediment seguit per l'Ajuntament resulta concorde amb el que preveu l'art. 90 per remissió de l'art. 94 de la Llei 16/2005, urbanística valenciana.  
Segona. La documentació està completa, a l'efecte del compliment de l'art. 68 de la Llei 16/2005, urbanística valenciana, i de l'estudi de l'expedient.  
Tercer. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 85 de la Llei 16/2005, urbanística valenciana.  
Quart. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen sobre l'aprovació de plans generals -i les seues modificacions- de municipis de 50.000 o més habitants, en els quals la competència per a l'aprovació definitiva correspon al conseller de Medi Ambient, Aigua, Urbanisme i Habitatge, de conformitat amb el que disposa la disposició transitòria primera, punt 3, i l'article 54.2.b de la Llei reguladora de l'activitat urbanística, en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats, i la resta de disposicions de general i pertinent aplicació, conforme a l'acord de la Comissió Territorial d'Urbanisme, resolc:  
Aprovar definitivament la modificació puntual núm. 59 del Pla general del municipi d'Elda (Alacant).  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercir qualsevol altre recurs que estimen oportú.  
València, 26 de novembre de 2007.- El conseller de Medi Ambient, Aigua, Urbanisme i Habitatge: José Ramón García Antón.